Marks Kevendišs

Marks Saimons Kevendišs (, dzimis , Daglasā, Menas salā) ir britu šosejas riteņbraucējs, kurš pārstāv komandu .

 Karjera 
Sācis savu riteņbraucēja karjeru trekā, kur kļuvis par divkārtēju pasaules čempionu, no 2006. gada M. Kevendišs pievērsās arī šosejas riteņbraukšanai, bet jau 2007. gadā pirmo reizi startēja Tour de France. Šosejas riteņbraukšanā viņš ir pierādījis sevi kā izcilu, ļoti ātru sprinta meistaru. M. Kevendišs ir 2011. gada Pasaules čempions grupas braucienā, 2016. gadā izcīnījis otro vietu.

2008. gadā M. Kevendišs guva pirmās uzvaras lielo velobraucienu posmos: 2 Giro d'Italia un 4 Tour de France. Dalību 2008. gada Tour de France viņš pārtrauca priekšlaicīgi, pirms smagākajiem Alpu posmiem, lai sagatavotos treka sacensībām Olimpiskajām spēlēm Pekinā, kur pārī ar Bredliju Viginsu pamatoti cerēja uz godalgām "medisonā", tomēr Olimpiādē viņiem neveicās tik labi, kā daudzdienu velotūrē. Kopumā prestižākajā velobraucienā Tour de France M. Kevendišs spējis uzvarēt 35 etapos, bet 2011. gada Tour de France viņš pirmo un vienīgo reizi kļuva par uzvarētāju arī punktu klasifikācijā.

2019. gada oktobrī Kevendišs uz nākamo sezonu pievienojās  komandai.

2020. gada decembrī  komanda paziņoja par viena gada līgumu ar Kevendišu.

2023. gada janvārī Kevendišs parakstīja līgumu ar  ar mērķi uzstādīt jaunu rekordu Tour de France posmu uzvarās. Tā paša gada maijā paziņoja, ka sezonas beigās noslēgs karjeru, tomēr pēc priekšlaicīgas izstāšanās 2023. gada Tour de France, nesasniedzot rekordu, oktobrī paziņoja par līgumu ar  uz vēl vienu sezonu.

2024. gada 3. jūlijā Kevendišs izcīnīja 35. uzvaru Tour de France 5. posmā ar finišu Senvulbasā, labojot visu laiku rekordu par lielāko Tour de France posmu uzvaru skaitu.

 Atsauces 

 Ārējās saites 



Kategorija:1985. gadā dzimušie
Kategorija:Menas Salā dzimušie
Kategorija:Lielbritānijas riteņbraucēji
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Tour de France posmu uzvarētāji
Kategorija:Giro d'Italia posmu uzvarētāji
Kategorija:Vuelta a España posmu uzvarētāji
Kategorija:Olimpiskie sudraba medaļnieki riteņbraukšanā
Kategorija:Lielbritānijas olimpiskie sudraba medaļnieki